

 G R A D S K O V I J E Ć E *P R I J E D L O G*

KLASA: 350-02/20-01/03

URBROJ: 2186/18-02/1-20-17

Ludbreg, 28. prosinca 2020.

 Na temelju članka 109. Zakona o prostornom uređenju (Narodne novine broj 153/13, 65/17, 114/18, 39/19 i 98/19) i članka 33. Statuta Grada Ludbrega (Službeni vjesnik Varaždinske županije broj 23/09 i 17/13, 40/13 – pročišćeni tekst, 12/18, 55/18 - pročišćeni tekst, 40/19, 13/20) te Odluke o izradi IV. izmjena i dopuna Prostornog plana uređenja Grada Ludbrega (Službeni vjesnik Varaždinske županije broj 54/20), Gradsko vijeće Grada Ludbrega na 27. sjednici održanoj 28. prosinca 2020. godine donijelo je

**Odluku o donošenju**

**IV. izmjena i dopuna Prostornog plana uređenja Grada Ludbrega**

**I. OPĆE ODREDBE**

**Članak 1.**

(1) Donose se IV. izmjene i dopune Prostornog plana uređenja Grada Ludbrega (u daljnjem tekstu Izmjena i dopuna Plana), izrađene od tvrtke „URBING“ d.o.o. iz Zagreba, broj elaborata A-733-1/2020.

(2) Ovom Odlukom mijenjaju se i dopunjuju dijelovi Prostornog plana uređenja Grada Ludbrega (Službeni vjesnik Varaždinske županije broj 6/03, 22/08, 07/10, 6/15, 25/15 - pročišćeni tekst, 49/20 i 70/20 – pročišćeni tekst).

**Članak 2.**

Sastavni dio ove Odluke je elaborat „IV. izmjene i dopune Prostornog plana uređenja Grada Ludbrega” koji se sastoji od tekstualnog dijela. Tekstualni dio Izmjena i dopuna Plana se sastoji od odredbi za provedbu plana i obrazloženja.

**II. ODREDBE ZA PROVEDBU**

**Članak 3.**

U čl. 19. dodaje se novi stavak koji glasi:

„Na postojećim građevinama (osim na građevinama koje su ozakonjene temeljem Zakona o postupanju s nezakonito izgrađenim zgradama) dozvoljava se rekonstrukcija i dogradnja uz zadržavanje postojeće udaljenosti od međe, s time da tlocrtna projekcija dogradnje ne bude veća od 50% tlocrtne površine postojeće građevine, uz poštivanje ostalih Planom propisanih lokacijskih uvjeta, osobito koji se odnose na udaljenost od susjednih građevina.“

**Članak 4.**

U čl. 25. dodaje se treći i četvrti stavak mijenjaju se i glase:

„Ograda se može podizati prema ulici najveće visine 1,6 m i prema susjednim česticama najveće ukupne visine 2,2 m (od toga puni parapet visine max 0,75 m). Dio ulične ograde iznad punog podnožja mora biti providno. Ogradu je moguće izvesti i kao zeleni nasad (živica).

Iznimno, ograde mogu biti više od 1,6 m kada je to nužno radi zaštite građevine ili načina njenog korištenja (npr. građevina posebne namjene, trafostanice i sl.) ili stvaranja urbane slike ulice/ trga i kada mogu biti i drugačije izvedene od navedenog prethodnim stavkom.“

**Članak 5.**

U čl. 34. u prvom stavku tablica se mijenja i glasi:

„

|  |  |  |  |
| --- | --- | --- | --- |
| način gradnje | najmanje dimenzije građevne čestice | najvećikig | najveća površinagrađ. čestice (m2) |
| širina (m) | površina (m2) |
| - samostojeći (SS) | 12 | 300 | 0,4 | 2.000 |
| - dvojni (D) | 10 | 200 | 0,4 | 1.300 |
| - skupni (S) | min 5 - max10 | 125 | 0,5 | 500 |

„

**Članak 6.**

U čl. 42. prvi stavak mijenja se i glasi:

„Posebno se određuje za izgradnju **višestambenih** građevina:

-minimalna veličina građevne čestice iznosi 600 m2, a maksimalna veličina građevne čestice nije određena

-najveći koeficijent izgrađenosti građevinske čestice (kig) iznosi do 0,4; najmanji koeficijent izgrađenosti kig =0,1

-najmanja udaljenost građevine od susjednih čestica mora biti veća ili jednaka njezinoj visini, ali ne manja od 5,0 m,

-najviša etažna visina višestambenih građevina može biti prizemlje i tri kata uz mogućnost izgradnje podruma i/ili suterena i potkrovlja; E=Po/Su+Pr+4+Ptk odnosno visina V= 18,0 metara.

-minimalno 20 % površine građevinske čestice mora biti u prirodnom terenu (ozelenjeno).

-površina građevinske čestice obuhvaća površinu potrebno za redovitu upotrebu građevine što uključuje i potrebne parkirališno garažne površine korisnika građevine.

-prostor za potrebna parkirališna mjesta osigurava se prema normativu min. 1PGM/1stan odnosno odnosno min. 1 PGM na 50 m2 bruto površine građevine (GBP).“

**Članak 7.**

U čl. 59. prvi stavak mijenja se i glasi:

„Izgradnja **poslovnih građevine** *na zasebnoj građevnoj čestici* unutar građevinskog područja naselja treba tako koncipiran da:

- površina čestice iznosi minimalno 500 m2.

- građevine bude izgrađena na samostojeći način

- najveći koeficijent izgrađenosti kig za građevinske čestice iznosi kig =0,6.

- iznimno od alineje 3, najveći koeficijent izgrađenosti, može biti i veći, odnosno kig=0,8 kod gradnje/nadogradnje poslovnih građevina na već izgrađenim građevnim česticama u postojećem/izgrađenom dijelu građevinskog područja naselja, ukoliko nema drugih mogućnosti za proširenjem, a poslovno/tehnološko/proizvodni procesi to zahtijevaju, uz uvjet da najmanje 10% površine građevne čestice mora biti u prirodnom terenu (ozelenjeno)

- visina V građevine može iznositi 9,0 m, odnosno E=Po/Su+Pr+1+Pk, a iznimno i više za pojedine građevine ili dijelove građevine u kojima proizvodno-tehnološki proces to zahtijeva

- visina V građevine ako se grade unutar obuhvata UPU Ludbreg može iznositi 12,0 m, odnosno E=Po/Su+Pr+2+Pk, a iznimno i više za pojedine građevine ili dijelove građevine u kojima proizvodno-tehnološki proces to zahtijeva.

- uz osnovnu građevinu na istoj građevnoj čestici mogu se graditi pomoćne građevine i prateće građevine (manje poslovne građevine) u funkciji osnovne građevine

- prateće i pomoćne građevine budu izgrađene na samostojeći način u odnosu na građevine na susjednim građevnim česticama, a na mješoviti (samostojeći, poluugrađeni) način u odnosu na građevine na istoj građevnoj čestici (poslovni kompleks); visina ovih građevina mora biti usklađena s osnovnom građevinom s kojom čine funkcionalnu cjelinu tj. ne smije ju nadvisiti

- najmanja udaljenost građevina od susjednih čestica mora biti veća ili jednaka njezinoj visini ali ne manja od 5,0 m,

1. najmanje 20 % površine građevne čestice mora biti u prirodnom terenu (ozelenjeno), iznimno može biti i manje, ali ne manje od 10% u izgrađenim dijelovima građevinskog područja.

- ograda postavljena na regulacijskom pravcu bude s parapetom od najviše 0,75 m visine, a preostalim dijelom providna do ukupne visine od najviše 2,5 m.

1. građevna čestica mora imati osiguran pristup na javnu prometnu površinu najmanje širine kolnika od 5,5 m,
2. prostor za potrebna parkirališna mjesta osigurava se na parceli sukladno odredbama članka 132,

a posebno se određuje za **potencijalno opasne** djelatnosti da:

- se prema susjednoj građevinskoj čestici stambene i javne namjene uredi zeleni pojas (tampon visokog zelenila) u širini minimalno 5,0 m,

- udaljenost građevine (odnosi se i na prateće građevine kao i vanjske prostore za rad ako služe za obavljanje potencionalno opasne djelatnosti) od građevina na susjednim građevnim česticama, osim proizvodnih i poslovnih građevina u kojima se obavljaju potencijalno opasne djelatnosti, mora biti namjamanje 20,0 m.“

**Članak 8.**

U čl. 59. iza drugog stavka dodaje se novi stavak koji glasi:

„Iznimno kod gradnje građevina poslovne - trgovačke namjene najmanje 10% površine građevne čestice mora biti u prirodnom terenu (ozelenjeno).“

**Članak 9.**

U čl. 60. prvi stavak mijenja se i glasi:

„Posebno se propisuje za izgradnju poslovnih **građevina** **ugostiteljsko-turističke namjene** (hotel, motel, pansion, guest house i sl. građevine smještajnog tipa u kojima će se gostima pružati usluge smještaja i prehrane i druge usluge uobičajene u ugostiteljstvu; vrste, kategorije i standardi ovih građevina utvrđeni su posebnim propisima) koje se grade unutar građevinskih područja naselja mješovite namjene na zasebnoj građevnoj čestici:

- uz osnovnu građevinu mogu se na istoj građevnoj čestici graditi pomoćne građevine u funkciji osnovne građevine te građevine pratećih sadržaja u funkciji osnovne namjene,

- pratećim sadržajima smatraju se manji športsko- rekreacijski sadržaji kao određeno čl. 69 (teretana/fitnes/gym, kuglanje, boćanje, bazen, tenis i sl.; te uslužni i slični sadržaji kompatibilni osnovnoj namjeni (uslužni saloni- frizerski, kozmetički, saune, masaže i sl), koji su svojom namjenom spojivi sa osnovnom djelatnošću i ne ometaju funkcioniranje susjednih građevina); najveća etažna visina ovih građevina je prizemna uz mogućnost izgradnje podruma/suterena i potkrovlja; (E=Po/Su+Pr+Pk), visine V= 6,0 m,

- prateći sadržaji zatvorenog tipa mogu biti do 30% GBP,

- u pogledu ostalih uvjeta budu primijenjeni uvjeti smještaja i izgradnje koji su propisani za osnovne građevine (stambene i poslovne) koje se grade unutar građevinskog područja naselja mješovite namjene i to za hotele i motele kao za poslovne građevine, a za pansione, guest-house odnosno manje pojedinačne ugostiteljsko-turističke građevine kao za stambene (individualne) građevine.“

**Članak 10.**

U čl. 62. prvi stavak mijenja se i glasi:

„Izgradnja **proizvodno-poslovnih građevine** unutar građevinskog područja naselja mješovite namjene na zasebnoj građevnoj čestici treba tako koncipiran da:

- površina građevne čestice iznosi maksimalno 5000 m2,

- najveći koeficijent izgrađenosti kig za građevinske čestice iznosi kig =0,6;

- građevina bude izgrađena na samostojeći način,

- visina V građevina može iznositi 9,0 m, odnosno odnosno E= Po/Su+Pr+1+Pk, a iznimno i više za pojedine građevine ili dijelove građevine u kojima proizvodno-tehnološki proces to zahtijeva,

- uz osnovnu proizvodno-poslovne građevinu na istoj građevnoj čestici mogu se graditi pomoćne građevine i prateće građevine (manje poslovne/poslovno-proizvodne građevine) u funkciji osnovne građevine,

- prateće i pomoćne građevine budu izgrađene na samostojeći način u odnosu na građevine na susjednim građevnim česticama, a na mješoviti (samostojeći, poluugrađeni) način u odnosu na građevine na istoj građevnoj čestici (proizvodni ili poslovni kompleks); visina ovih građevina mora biti usklađena s osnovnom građevinom s kojom čine funkcionalnu cjelinu tj. ne smije je nadvisiti,

- najmanja udaljenost građevina od susjednih čestica mora biti veća ili jednaka njezinoj visini ali ne manja od 5,0 m,

- udaljenost proizvodno-poslovne građevine (odnosi se i na prateće građevine kao i vanjske prostore za rad ako služe za obavljanje proizvodne odnosno potencionalno opasne djelatnosti) od građevina na susjednim građevnim česticama, osim proizvodnih i poslovnih građevina u kojima se obavljaju potencijalno opasne djelatnosti, mora biti namjamanje 30,0 m,

1. najmanje 20% površine građevne čestice mora biti u prirodnom terenu (ozelenjeno)

- se prema susjednoj građevinskoj čestici stambene i javne namjene uredi zeleni pojas (tampon visokog zelenila) u širini minimalno 5,0 m,

1. građevna čestica mora imati osiguran pristup na javnu prometnu površinu najmanje širine kolnika od 5,5 m,
2. prostor za potrebna parkirališna mjesta osigurava se na parceli sukladno odredbama članka 132,

- ograda postavljena na regulacijskom pravcu bude s parapetom od najviše 0,75 m visine, a preostalim dijelom providna do ukupne visine od najviše 2,5 m,

- krovovi mogu biti izvedeni kao ravni, bačvasti, šed ili kosi nagiba od 18 do 30°.“

**Članak 11.**

U čl. 62. treći stavak mijenja se i glasi:

„Iznimno od alineje 2 stavka (1) ovog članka, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama, ukoliko nema drugih mogućnosti, a poslovno/tehnološko/proizvodni procesi to zahtijevaju uz uvjet da najmanje 10% površine građevne čestice mora biti u prirodnom terenu (ozelenjeno).“

**Članak 12.**

U čl. 76. prvi stavak mijenja se i glasi:

„Unutarizdvojenih **zona gospodarske namjene** iz članka 75, izgradnja građevina odnosno kompleksa građevina treba biti tako koncipirana da:

1. minimalna veličina građevne čestice za proizvodnu industrijsku namjenu, komunalno-servisnu i trgovačku namjenu iznosi 2.500 m2, a za proizvodnu zanatsku, poslovnu i uslužnu namjenu iznosi 600 m2,
2. najveći koeficijent izgrađenosti građevinske čestice/zahvata (Kig) iznosi do 0,6,
3. iznimno od alineje 2, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama u postojećim/izgrađenim gospodarskim zonama proizvodne namjene (I), ukoliko nema drugih mogućnosti za proširenjem, a poslovno/tehnološko/proizvodni procesi to zahtijevaju, uz uvjet da najmanje 10% površine građevne čestice mora biti u prirodnom terenu (ozelenjeno).
4. visina V građevina može iznositi 9,0 m, odnosno najveća etažna visina je E=Po/Su+Pr+1kat+Pk, a iznimno i više za pojedine građevine ili dijelove građevine u kojima proizvodno-tehnološki proces to zahtijeva,

- građevine budu izgrađene na samostojeći način u odnosu na građevine na susjednim građevnim česticama,

- građevine budu izgrađene na mješoviti (smostojeći, poluugrađeni) način u odnosu na građevine na istoj građevnoj čestici (proizvodni ili poslovni kompleks),

1. najmanja udaljenost građevine od susjednih čestica mora biti veća ili jednaka njezinoj visini, ali ne manja od 5,0 m,
2. udaljenost građevina proizvodno-poslovne namjene od građevina unutar građevinskih područja naselja, osim od proizvodno-poslovnih građevina, iznosi najmanje 30 m,
3. najmanje 20 % od ukupne površine građevne čestice/zahvata mora biti ozelenjeno/ hortikulturno uređeno,

 - se prema susjednoj građevinskoj čestici stambene i javne namjene uredi zeleni pojas (tampon visokog zelenila) u širini minimalno 5,0 m,

1. građevna čestica mora imati osiguran pristup na prometnu površinu najmanje širine kolnika od 5,5 m, a izuzetno, širina može biti i manja sukladno mjesnim prilikama do rekonstrukcije prilazne prometnice na traženu širinu kolnika,
2. prostor za potrebna parkirališna mjesta osigurava se na parceli sukladno odredbama članka 132,

- ograda postavljena na regulacijskom pravcu bude s parapetom od najviše 0,75 m visine, a preostalim dijelom providna do ukupne visine od najviše 2,5 m,

1. krovovi mogu biti izvedeni kao ravni, bačvasti, šed ili kosi nagiba od 18 do 35º.“

**Članak 13.**

U čl. 78. prvi stavak mijenja se i glasi:

„Unutar **zona ugostiteljsko-turističke namjene** iz članka 77, izgradnja građevina odnosno kompleksa građevina treba biti tako koncipirana da:

- tvore jedinstvenu cjelinu, koja se može realizirati etapno,

- građevine budu izgrađene na samostojeći način u odnosu na građevine na susjednim građevnim česticama,

- građevine budu izgrađene na mješoviti (smostojeći, poluugrađeni) način u odnosu na građevine na istoj građevnoj čestici,

- smještajne građevine te građevine pratećih sadržaja, pot­rebno je smještajem i veličinom, a osobito visinom uklopiti u mjerilo okoliša,

- najveći koeficijent izgrađenosti (kig) je 0,3,

- izuzetno od prethodnog najveći koeficijent izgrađenosti (kig) za kampove je 0,05 (pomoćne građevine-sanitarije i sl.),

- vrsta i kapacitet pratećih sadržaja odre­đuje se proporcionalno u odnosu na osnovne smještajne kapacitete,

1. prateći sadržaji zatvorenog tipa mogu biti do 40% GBP,

- otvoreni bazeni, rekreativni ribnjaci i športski tereni ne uračunavaju se u koeficijent izgrađenosti,

1. najveća etažna visina može biti E=Po/Su+Pr+1kat+Pk, odnosno visina V može iznositi 9,0 m, a za smještajne građevine tipa-hotel najveća etažna visina može biti E=Po/Su+Pr+2kat+Pk, odnosno visina V može iznositi 12,0 m,
2. najmanja udaljenost građevina od susjednih čestica mora biti veća ili jednaka njezinoj visini, ali ne manja od 5,0 m,

- najmanje 30% površine mora biti u prirodnom terenu (ozelenjeno/uređeno kao parkovno zelenilo),

- prostorna cjelina ugostiteljsko-turističke namjene mora imati odgovarajući pristup na -prometnu površinu najmanje širine kolnika od 5,5 m, a izuzetno, širina može biti i manja sukladno mjesnim prilikama do rekonstrukcije prilazne prometnice na traženu širinu kolnika,

1. prostor za potrebna parkirališna mjesta osigurava se unutar zahvata na način da se za jednu smještajnu jedinicu (soba, apartman) planira najmanje jedno parkirališno mjesto, a za ostalo sukladno odredbama članka 132, a moraju se predvidjeti i parkirališna mjesta za autobuse,
2. za određene skupine ugostiteljskih smještajnih jedinica (SJ) proračunski broj kreveta je: za hotele i dr. pojedinačne smještajne građevine (2 kreveta/1SJ), turističko naselje (3 kreveta/1SJ), kamp (3 kreveta/1SJ),

- u sklopu zone ugostiteljsko-turističke namjene stambena namjena može se planirati samo iznimno za potrebe stanovanja vlasnika/uposlenih djelatnika, te ako se turističko naselje uređuje kao eko selo.“

**Članak 14.**

U čl. 79.a. drugi stavak mijenja se i glasi:

„Unutar zone športsko-rekreacijske namjene „Ribnjaci“, radi izrazitog turističkog potencijala omogućuje se određivanje zone ugostiteljsko-turističke namjene, sve sukladno člancima 77. i 78. Ovih Odrebi za provedbu.“

**Članak 15.**

U čl. 117. prvi stavak mijenja se i glasi:

„Izvan građevinskog područja moguća je izgradnja **kapelica** s najvećom GBP 30 m2.„

**Članak 16.**

U čl. 127. prvi i drugi stavak mijenjaju se i glase:

„Širina zaštitnog pojasa javnih cesta (državnih, županijskih, lokalnih) i režim njihovog uređivanja određeni su Zakonom o cestama, dok se zaštitni pojas za nerazvrstane ceste određuje Odredbama ovog Plana.

Zaštitni pojas mjeri se od vanjskog ruba zemljišnog pojasa tako da je širok sa svake strane:

* državne ceste, 25 m,
* županijske ceste, 15 m,
* lokalne ceste, 10 m
* nerazvrstane ceste 5 m.“

**Članak 17.**

U čl. 133. prvi stavak mijenja se i glasi:

„Javna parkirališta odnosno javne garaže mogu se graditi kao osnovne građevine na zasebnim građevinskim česticama a izgradnja treba biti koncipirana tako da:

* za parkirališta;

- kig je 1,0,

- parkirališta na terenu ozeleniti najmanje s jednim stablom na šest parkirnih mjesta,

- površina građevne čestice za javno parkirališta utvrđuje se sukladno potrebnom broju parkirališnih mjesta,

* za garaže

- površina čestice iznosi minimalno 600 m2, a maksimalno 2000 m2,

- građevina bude izgrađena na samostojeći način,

- najveći koeficijent izgrađenosti kig građevinske čestice iznosi kig =0,5; najmanji koeficijent izgrađenosti kig =0,1,

- najviša visina vijenca građevina može iznositi 7,0 m, odnosno dvije nadzemne etaže (Pr+1), uz mogućnost izgradnje dvije podzemne etaže,

- najmanja udaljenost građevina od susjednih čestica mora biti veća ili jednaka njezinoj visini ali ne manja od 5,0 m,

1. najmanje 20% površine građevne čestice mora biti u prirodnom terenu (ozelenjeno),
2. građevna čestica mora imati osiguran pristup na javnu prometnu površinu najmanje širine kolnika od 5,5 m.“

**Članak 18.**

Čl. 145. mijenja se i glasi:

„Postojeću izgrađenu pokretnu elektroničku komunikacijsku infrastrukturu, tj. samostojeće antenske stupove moguće je rekonstruirati, izgraditi zamjenske ili nove, te je moguća izgradnja novih.

Planom su određena područja planiranih zona elektroničke komunikacijske infrastrukture za smještaj samostojećih antenskih stupova u radijusu od 500 m do 2.000 m unutar kojih je moguće locirati samostojeće antenske stupove, te položaj postojećih samostojećih stupova.

Elektronička komunikacijska infrastruktura i povezana oprema prema načinu postavljanja, dijeli se na:

- elektroničku komunikacijsku infrastrukturu i povezanu opremu na samostojećim antenskim stupovima

- elektroničku komunikacijsku infrastrukturu i povezanu opremu na postojećim građevinama (antenski prihvat).

Prednost u odabiru novih lokacija uvijek mora imati pozicija izvan građevinskog područja, izvan zaštićenih područja i područja planiranih za zaštitu dijelova prirode, izvan dijelova utvrđene ekološke mreže, kao i izvan zaštićenih područja i područja planiranih za zaštitu kulturnih dobara, a ukoliko takve pozicije nema izuzetno se može odabrati pozicija postave stupa unutar navedenih područja, s time da se u građevinskom području prvenstveno odabiru lokacije namijenjene infrastrukturi, komunalnim uređajima, gospodarskim sadržajima i slično.

Osnovni uvjeti smještavanja samostojećih antenskih stupova su:

- ukoliko se dvije ili više planiranih elektroničkih komunikacijskih zona dodiruju ili preklapaju, tada je potrebno primijeniti takvo rješenje prema kojem će biti dovoljna postava jednog samostojećeg antenskog stupa osiguranjem pozicije u području dodirivanja ili preklapanja

- unutar elektroničke komunikacijske zone uvjetuje se gradnja samostojećeg antenskog stupa takvih karakteristika da može prihvatiti više operatora, a u pravilu prema tipskom projektu koji je potvrđen rješenjem nadležnog ministarstva

- iznimno, ukoliko lokacijski uvjeti ne dozvoljavaju izgradnju jednog stupa koji ima takve karakteristike da može primiti sve zainteresirane operatore (npr. u ekološkoj mreži, zaštićenim dijelovima prirodne i graditeljske baštine, značajnim vizurama i slično) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom

- ako je unutar planirane elektroničke komunikacijske zone već izgrađen samostojeći antenski stup, koji nema slobodan prostor za prihvat drugih operatora, moguće je izgraditi zamjenski antenski stup ili rekonstruirati postojeći; Iznimno, ako izgradnja zamjenskog antenskog stupa ili rekonstrukcija postojećeg nije ostvariva, moguće je izgraditi samo jedan dodatni antenski stup za druge operatore

- na područjima zaštićenih dijelova prirode i graditeljske baštine tipske građevine za smještaj opreme treba oblikovati u skladu s prostornim obilježjima okolnog prostora

- pristupni put do samostojećeg antenskog stupa ne smije se asfaltirati

- ukoliko postojeći samostojeći antenski stupovi nemaju odgovarajuće odobrenje, isto je potrebno ishoditi sukladno uvjetima ovog plana; Ukoliko to nije moguće ishoditi, samostojeći antenski stup potrebno je ukloniti.

Izgradnja samostojećih antenskih stupova je moguća:

- izvan građevinskog područja na udaljenosti najmanje 400 metara od građevinskog područja mješovite pretežito stambene namjene, te od građevnih čestica objekata društvene (zdravstvena, socijalna, predškolska i školska) i turističke namjene

- izvan područja zaštićenih temeljem zakona o zaštiti graditeljske baštine, te područja vrijednih vizura utvrđenih od strane nadležnog javnopravnog tijela

- izvan područja zaštićenih temeljem zakona o zaštiti prirode, ukoliko zaštićeno područje obuhvaća malu površinu; Ukoliko je zbog postizanja osnovne pokrivenosti područja nemoguće izbjeći planiranje i izgradnju samostojećih antenskih stupova na zaštićenom području isti se trebaju planirati rubno, odnosno na način da se izbjegnu istaknute i krajobrazno vrijedne lokacije i vrhovi uzvisina

- na prostoru velikih zaštićenih područja treba planirati minimalni broj stupova koji omogućava pokrivenost

- na području ekološke mreže uz izbjegavanje područja na kojima su prisutni ciljni stanišni tipovi te stanišni tipovi značajni za ciljne vrste ekološke mreže, a po ocjeni njihove prihvatljivosti za ekološku mrežu odnosno na ciljeve očuvanja tog područja ekološke mreže

- izvan vrijednog poljoprivrednog zemljišta ukoliko postoji niže vrijedno poljoprivredno zemljište

- na vojnim građevinama i u njihovim zaštitnim zonama i drugim građevinama posebne namjene samo uz

 suglasnost nadležnog ministarstva, ovisno o namjeni građevine posebne namjene

- izvan eksploatacijskih polja neenergetskih mineralnih sirovina.

Uvjeti za izgradnju samostojećih antenskih stupova unutar građevinskih područja:

- novi samostojeći antenski stupovi elektroničke komunikacijske infrastrukture koji se moraju smjestiti unutar građevinskog područja, smještavaju se u gospodarske, komunalne ili infrastrukturne zone, a prema uvjetima iz ove točke

- samostojeći antenski stupovi se ne mogu graditi u neposrednoj blizini područja namijenjenog za mješovitu, pretežito stambenu, društvenu (zdravstvena, socijalna, predškolska i školska) i turističku namjenu, te parkova i zaštićenih prirodnih i kulturnih dobara, a najmanja udaljenost je 400 metara od građevnih čestica građevina navedenih namjena u cilju smanjivanja zdravstvenih rizika od elektromagnetskog zračenja kao preventivne mjere nedovoljno istraženih mogućih štetnih učinaka na zdravlje.

Uvjeti za postavu antenskih prihvata unutar građevinskih područja:

- elektroničku komunikacijsku infrastrukturu i povezanu opremu na postojećim građevinama - antenski prihvat, u pravilu treba postavljati unutar područja gospodarskih, infrastrukturnih, komunalnih i sličnih djelatnosti, a izbjegavati područja mješovite, pretežito stambene i društvene namjene i područja posebnih uvjeta korištenja

- u gusto izgrađenim područjima moguća je postava antenskih prihvata i izvan navedenih zona, te je u tom slučaju uređaje pokretne elektroničke komunikacijske infrastrukture potrebno postavljati prvenstveno na postojeće građevine infrastrukture ili na građevine koje su pogodne za prihvat tih uređaja

- antenski prihvati se ne mogu postavljati na škole, dječje vrtiće, bolnice i građevine sličnih sadržaja, kao i na druge građevine koje su bliže od 100 m od tih građevina

- antenski prihvati se mogu postavljati na zaštićena kulturna dobra ili u njihovoj blizini, kao i u neposrednoj blizini zaštićenih prirodnih dobara, samo u skladu s posebnim uvjetima javnopravnih tijela određenih posebnim propisima koji utvrđuju posebne uvjete prilikom izrade glavnog projekta

- lokacije antenskih prihvata koji se postavljaju na postojeće građevine ne planiraju se dokumentima prostornog uređenja.

Osim navedenih uvjeta, pri lociranju samostojećih antenskih stupova i antenskih prihvata potrebno je poštivati posebne propise kojima se štiti zdravlje ljudi i ograničava razina zračenja, a u postupku izrade glavnog projekta za njihov smještaj je potrebno poštivati posebne uvjete nadležnih javnopravnih tijela.

Smještaj samostojećeg antenskog stupa ili antenskog prihvata u prostoru treba u glavnom projektu prikazati na način iz kojeg će biti jasno da je smještaj usklađen sa smjernicama ovog Plana, te sukladno nadležnom Pravilniku.

Osigurati redovno mjerenje radiofrekvencijskih polja.

Nakon prestanka korištenja samostojećih antenskih stupova i antenskih prihvata operateri trebaju o svom trošku ukloniti sve građevine koje su služile toj namjeni i dovesti prostor u prvobitno stanje.“

Čl. 145. mijenja se i glasi:

„Razvoj infrastrukture širokopojasnog pristupa internetu se planira na području cijelog Grada na način da se omogući širokopojasni pristup Internetu svim građanima s brzinama od minimalno 30 Mb/s te pristup 50% građana Internetu brzine većim od 100 Mb/s.

Potrebnu infrastrukturu treba osigurati prvenstveno koristeći postojeće infrastrukturne građevine nepokretne i pokretne mreže koji su adekvatni za zadovoljavanje potreba, a ovisno o odabranoj tehnologiji (postojeću kabelsku kanalizaciju i/ili mrežu nadzemnih stupova u nepokretnoj mreži, postojeće antenske stupove za postavljanje novih baznih stanica kod implementacije bežičnih tehnologija, zatvorene prostore za smještaj lokalnih čvorova i dr.).“

**Članak 19.**

U čl. 146. šesti stavak mijenja se i glasi:

„U **loklanoj distributivnoj plinskoj mreži** predviđa se u svrhu poboljšanja stanja plinoopskrbe odnosno plinofikacije naselja na području rekonstrukcija postojećih i izgradnja novih građevina i uređaja distribucijskog sustava. Distribucijski plinovodi u pravilu se smještavaju unutar zajedničkog infrastrukturnog koridora prometnice, odnosno uz nju u zasebnom koridoru.“

U čl. 151. četvrti stavak mijenja se i glasi:

„Građevine koje se mogu izgraditi u svrhu iskorištavanja obnovljivih izvora energije na području Grada Ludbrega su:

* Solarne elektrane za proizvodnju električne energije (za predaju u elektroenergetsku mrežu) snage veće od 30 kW, sa slijedećim uvjetima smještaja:
* moguće ih je smjestiti unutar zona građevinskih područja proizvodno-poslovne namjene kao samostalna postrojenja snage veće od 200 kW, odnosno kao dio građevnog kompleksa ili zgrade snage od 30 do 200 kW,
* građevine elektrana moraju biti udaljene najmanje 25,0 m od građevinskog područja naselja ili izdvojenog građevinskog područja izvan naselja turističko-ugostiteljske i sportsko-rekreacijske namjene, te odijeljene zelenim pojasom najmanje širine 15,0 m ili javnom prometnom površinom, ozelenjenim zaštitnim infrastrukturnim koridorom i slično.
* iznimno u gospodarskoj zoni Slokovec, dopušten je smještaj solarnih građevina na manjoj udaljenosti, ali ne manjoj od 5 m (zeleni pojas kao vizualna barijera), uz poštivanje ostalih uvjeta ovog članka.
* sve otpadne tvari, a pogotovo one štetne za okoliš (toksične tvari, hidraulična ulja, maziva, plinove, PVC materijale i drugo) koje nastaju na ovim površinama potrebno je zbrinuti sukladno važećim propisima i odlukama o odvodnji, okolišu i otpadu.
* solarne elektrane nije moguće planirati na područjima zaštićenim i predloženim za zaštitu temeljem Zakona o zaštiti prirode, krajobraznih vrijednosti prepoznatih Planom, te područjima ekološke mreže ukoliko su ciljevi očuvanja ugroženi i rijetki tipovi staništa, odnosno staništa neophodna za opstanakj ugroženih i rijetkih biljnih i životinjskih vrsta.
* elektrana s pratećim građevinama mora se svojim oblikovanjem uklopiti u postojeći krajolik. U fazi izrade projektne dokumentacije potrebno je napraviti projekt krajobraznog uređenja s kojim bi se postigla bolja vizualna uklopljenost elektrana u okolni prostor (sadnja zelenog pojasa kao vizualne barijere ili očuvanje postojeće šumske vegetacije u tu svrhu). Za uređenje područja obuhvata koristiti isključivo autohtonu vegetaciju.
* prema potrebi se elektrana ograđuje, može biti metalna, ili iz drugog materijala, te djelomično zidana, a prednost se daje zelenim ogradama u kojima će se koristiti autohtona vegetacija. Ograde mogu biti visoke najviše 3 m, ukoliko su providne, odnosno 2 m, ukoliko su neprovidne.
* rasvjetu je potrebno instalirati na način da se svjetlosno onečišćenje svede na najmanju moguću mjeru.
* Ostala postrojenja za korištenje obnovljivih izvora energije mogu se smjestiti unutar građevinskih područja naselja ili građevinskih područja gospodarske ili infrastrukturne/komunalne namjene, te na prostorima biljnih ili životinjskih farmi, u skladu s uvjetima nadležnih tijela, na način da ne ugrožavaju osnovnu namjenu prostora, okoliš ili sigurnost ostalih korisnika prostora.“

**Članak 20.**

U čl. 198. prvi stavak mijenja se i glasi:

„Sukladno posebnim zakonskim propisima:

- Pravilnikom o mjerama zaštite od elementarnih nepogoda i ratnih opasnosti u prostornom planiranju i uređivanju prostora te

- Procjenom rizika od velikih nesreća Grada Ludbrega

u nastavku se propisuju mjere za zaštitu od prirodnih i drugih nesreća.“

**Članak 21.**

Poglavlje 9.2.1.5. Mjere sklanjanja stanovništva se briše

**Članak 22.**

Čl. 203. se briše

|  |
| --- |
| **III. ZAVRŠNE ODREDBE****Članak 23.**1. Elaborat Plana izrađen je u 6 (šest) istovjetnih izvornika, od kojih se jedan čuva u: Uredu Gradskog vijeća i gradonačelnika te jedan u Jedinstvenom upravnom odjelu - Odsjeku za prostorno uređenje, komunalne djelatnosti i imovinu, gdje se čuva i elektronički zapis na CD-u.
 |

1. U roku od 15 dana od dana objave ove Odluke u „Službenom vijesniku Varaždinske županije“ jedan primjerak izvornika Plana dostavit će se Ministarstvu graditeljstva i prostornog uređenja, te po jedan primjerak Zavodu za prostorno uređenje Varaždinske županije i nadležnom Uredu za izdavanje akata u Ludbregu.

**Članak 24.**

1. Danom stupanja na snagu ove Odluke, prestaju važiti Odredbe o provedbi iz Odluke o donošenju III. Izmjena i dopuna Prostornog plana uređenja Grada Ludbrega (Službeni vjesnik Varaždinske županije broj 49/20 i 70/20 – pročišćeni tekst).
2. Kartografski prikazi iz elaborata: „III. Izmjene i dopune Prostornog plana uređenja Grada Ludbrega“ iz Odluke o donošenju III. Izmjene i dopune Prostornog plana uređenja Grada Ludbrega (Službeni vijesnik Varaždinske županije broj 49/20 i 70/20 – pročišćeni tekst) ostaju na snazi.
3. Postupci započeti po odredbama Odluke o donošenju III. Izmjena i dopuna Prostornog plana uređenja Grada Ludbrega (Službeni vijesnik Varaždinske županije broj 49/20 i 70/20 – pročišćeni tekst) do stupanja na snagu ove Odluke, dovršit će se po odredbama Odluke o donošenju III. Izmjena i dopuna Prostornog plana uređenja Grada Ludbrega (Službeni vijesnik Varaždinske županije broj 49/20 i 70/20 – pročišćeni tekst) ukoliko su povoljnije po stranku, te ukoliko nisu u suprotnosti sa Zakonom i posebnim propisima.

**Članak 25.**

Ova Odluka o donošenju IV izmjena i dopuna Prostornog plana uređenja Grada Ludbrega stupa na snagu osmoga dana od dana objave u Službenom vjesniku Varaždinske županije.

**Predsjednik Gradskog vijeća**

 Antun Šimić